CELEX: 32007R0242
Language: ro
Date: 2007-03-06
Title: Regulamentul (CE) nr. 242/2007 al comisiei din 6 martie 2007 privind autorizarea endo-1,4-beta-xilanazei EC 3.2.1.8 (Belfeed B1100MP și Belfeed B1100ML) ca aditiv pentru hrana animalelor (Text cu relevanță pentru SEE)

13.3.2007   
            
            
               RO
            
            
               Jurnalul Oficial al Uniunii Europene
            
            
               L 73/1
            
         
      REGULAMENTUL (CE) NR. 242/2007 AL COMISIEI
   
   din 6 martie 2007
   privind autorizarea endo-1,4-beta-xilanazei EC 3.2.1.8 (Belfeed B1100MP şi Belfeed B1100ML) ca aditiv pentru hrana animalelor
   (Text cu relevanţă pentru SEE)
   COMISIA COMUNITĂŢILOR EUROPENE,
   având în vedere Tratatul de instituire a Comunităţii Europene,
   având în vedere Regulamentul (CE) nr. 1831/2003 al Parlamentului European şi al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinaţi hranei animalelor, precum şi condiţiile şi procedurile de acordare a unei astfel de autorizaţii.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, a fost depusă o cerere de autorizare a preparatului menţionat în anexă. Această cerere a fost însoţită de informaţiile şi documentele necesare în sensul articolului 7 alineatul (3) din regulamentul în cauză.
            
         
               (3)
            
            
               Cererea priveşte autorizarea unei noi utilizări a preparatului de endo-1,4-beta-xilanază EC 3.2.1.8 produsă de Bacillus subtilis (LMG S-15136) ca aditiv pentru hrana raţelor, urmând să fie clasat în categoria „aditivi zootehnici”.
            
         
               (4)
            
            
               Metoda de analiză menţionată în cererea de autorizare, în conformitate cu articolul 7 alineatul (3) litera (c) din Regulamentul (CE) nr. 1831/2003, priveşte determinarea substanţei active a aditivului pentru hrana animalelor din furaje. În consecinţă, metoda de analiză menţionată în anexa la prezentul regulament nu trebuie înţeleasă ca fiind o metodă comunitară de analiză în sensul articolului 11 din Regulamentul (CE) nr. 882/2004 al Parlamentului European şi al Consiliului din 29 aprilie 2004 privind controalele oficiale efectuate pentru a asigura verificarea conformităţii cu legislaţia privind hrana pentru animale şi produsele alimentare şi cu normele de sănătate animală şi de bunăstare a animalelor (2).
            
         
               (5)
            
            
               Utilizarea endo-1,4-beta-xilanazei EC 3.2.1.8 produsă de Bacillus subtilis (LMG S-15136) a fost autorizată pe termen nelimitat la purcei (înţărcaţi) prin Regulamentul (CE) nr. 1206/2005 al Comisiei (3) şi la puii pentru îngrăşat prin Regulamentul (CE) nr. 1259/2004 al Comisiei (4). Au fost prezentate noi date în susţinerea cererii de autorizare pentru hrana raţelor. Autoritatea Europeană pentru Siguranţa Alimentară (denumită în continuare „autoritatea”) a concluzionat în avizul său din 15 iunie 2006 (5) că siguranţa acestui aditiv pentru consumator, utilizator şi mediu a fost deja stabilită şi că nu va fi modificată de către noua utilizare propusă. În continuare, a concluzionat că folosirea preparatului nu are efecte negative asupra acestei categorii suplimentare de animale şi că folosirea preparatului permite îmbunătăţirea parametrilor zootehnici pentru raţe. Autoritatea consideră că nu este necesar să prevadă cerinţe specifice în materie de monitorizare după introducerea pe piaţă. Autoritatea a verificat, de asemenea, raportul privind metoda de analiză a aditivului pentru hrana animalelor din furaje, prezentat de laboratorul comunitar de referinţă, înfiinţat prin Regulamentul (CE) nr. 1831/2003.
            
         
               (6)
            
            
               Evaluarea preparatului respectiv arată că sunt îndeplinite condiţiile de autorizare prevăzute la articolul 5 din Regulamentul (CE) nr. 1831/2003. Prin urmare, trebuie autorizată utilizarea preparatului în cauză, în conformitate cu modalităţile prevăzute în anexa la prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanţul alimentar şi sănătatea animală,
            
         ADOPTĂ PREZENTUL REGULAMENT:
   Articolul 1
   Se autorizează preparatul specificat în anexă, aparţinând categoriei „aditivi zootehnici” şi grupului funcţional „promotori de digestibilitate”, ca aditiv pentru hrana animalelor, în condiţiile stabilite de anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale şi se aplică direct în toate statele membre.
      Adoptat la Bruxelles, 6 martie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament, astfel cum a fost modificat ultima dată prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  JO L 165, 30.4.2004, p. 1. Regulament, astfel cum a fost modificat ultima dată prin Regulamentul (CE) nr. 1791/2006 al Consiliului (OJ L 363, 20.12.2006, p. 1).
   
      (3)  JO L 197, 28.7.2005, p. 12.
   
      (4)  JO L 239, 9.7.2004, p. 8.
   
      (5)  Avizul Comitetului ştiinţific pentru aditivii şi produsele sau substanţele utilizate în hrana animalelor privind siguranţa şi eficienţa preparatului enzimatic Belfeed B1100MP şi Belfeed B1100ML (endo-1,4-beta-xilanază), autorizat ca aditiv pentru hrana animalelor în conformitate cu Directiva 70/524/CEE a Consiliului. Adoptat la 15 iunie 2006. The EFSA Journal (2006) 368, p. 1-7.
   
      ANEXĂ
      
                  Numărul de identificare al aditivului
               
               
                  Numele titularului autorizaţiei
               
               
                  Aditiv (Denumire comercială)
               
               
                  Compoziţie, formulă chimică, descriere, metodă de analiză
               
               
                  Specie sau categorie de animale
               
               
                  Vârstă maximă
               
               
                  Conţinut minim
               
               
                  Conţinut maxim
               
               
                  Alte dispoziţii
               
               
                  Sfârşitul perioadei de autorizare
               
            
                  Unitate de activitate/kg de furaj complet cu un conţinut umed de 12 %
               
            
                  
                     Categorie: aditivi zootehnici. Grup funcţional: promotori de digestibilitate
                  
               
            
                  4a1606
               
               
                  Beldem SA
               
               
                  endo-1,4-beta-xilanază
                  EC 3.2.1.8
                  (Belfeed B1100MP Belfeed B1100ML)
               
               
                  
                     Compoziţia aditivului
                  
                  Preparat de endo-1,4-beta-xilanază EC 3.2.1.8 având o activitate minimă, în forma solidă şi lichidă, de 100 IU (1) /g sau ml
                  
                     Caracterizarea substanţei active
                  
                  endo-1,4-beta-xilanază EC 3.2.1.8 produsă de Bacillus subtilis (LMG S-15136)
                  
                     Metoda de analiză
                      (2)
                  
                  Metoda colorimetrică măsurând colorantul solubil în apă eliberat de enzima din substratul de arabinoxilan din grâu încrucişat cu azurină
               
               
                  Raţe
               
               
                  —
               
               
                  10 IU
               
               
                  —
               
               
                  
                              1.
                           
                           
                              În instrucţiunile de utilizare a aditivului şi a preamestecului se indică temperatura de depozitare, durata de conservare şi stabilitatea la granulare.
                           
                        
                              2.
                           
                           
                              Doza recomandată pe kg de furaj complet endo-1,4-beta-xilanază: 10 IU.
                           
                        
                              3.
                           
                           
                              Se utilizează în furaje combinate, bogate în polizaharide non-amilacee (în principal arabinoxilani), de exemplu, ce conţin mai mult de 40 % grâu.
                           
                        
                              4.
                           
                           
                              Dacă produsul este manipulat sau amestecat într-un spaţiu închis, este recomandată utilizarea ochelarilor de protecţie şi a măştilor pentru amestecare, dacă mixerele nu sunt echipate cu un sistem de evacuare.
                           
                        
               
                  2.4.2017
               
            
         (1)  1 IU este cantitatea de enzimă ce eliberează pe minut 1 micromol de zahăr reducător (măsurat în echivalenţi xiloză) din xilan de lemn de mesteacăn, la pH 4,5 şi 30 oC.
      
         (2)  Informaţii privind metodele de analiză sunt disponibile pe website-ul laboratorului comunitar de referinţă, la următoarea adresă: www.irmm.jrc.be/html/crlfaa/.